જેમાં ફોર્મ-૨૬માં જ ઉમેદવારને તેમની અને જીવનસાથીની આવકના સ્રોત અંગેનો ખુલાસો કરવો પડશે. આ માટે ઉમેદવારી માટે ફોર્મ ૨-એમાં આઠ સવાલ સામેલ કરવામાં આવ્યા છે, જેમાં ઉમેદવારને રાજ્ય અથવા કેન્દ્ર સરકારમાં લાભના પદ પર તહેનાતી અંગે માહિતી આપવી પડશે. સાથોસાથ એ પણ જણાવવું પડશે કે શું તેમની સામે અદાલતમાં દેવાળિયાનો આરોપ હતો કે કેમ? તેમણે એ પણ જણાવવાનું રહેશે કે તેમને અગાઉ લોકપ્રતિનિધિત્વ કાનૂન હેઠળ રાષ્ટ્રપતિ અથવા ચૂંટણીપંચ દ્વારા ચૂંટણી લડવામાં અયોગ્ય જાહેર કરવામાં આવ્યા હતા કે નહિ ? સાથોસાથ એ પણ જણાવવાનું રહેશે કે સરકારી નોકરી દરમિયાન તેમને ભ્રષ્ટાચારના આરોપસર અગાઉ બરતરફ કરવામાં આવ્યા હતા કે કેમ? આવી તમામ માહિતી ઉમેદવારે ફરજિયાત આપવાની રહેશે.